Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
23 Pakati pajumpha mazuŵa ghanandi Yehova wati wapumuzga Israyeli+ ku ŵalwani ŵake wose zingilizge, ndipo Joshuwa nayo wakati wachekura, waŵa na vyaka vinandi,+
2 Joshuwa wakachema Israyeli yose,+ ŵalara ŵake, ŵalongozgi ŵake, ŵeruzgi ŵake, na ŵakuru ŵake.+ Wakati kwa iwo: “Ine nachekura, nili na vyaka vinandi.
3 Mwajiwonera mwekha vyose ivyo Yehova Chiuta winu wachitira mitundu yose chifukwa cha imwe, pakuti Yehova Chiuta winu ndiyo wamulweraninge.+
4 Wonani, namugaŵirani pakuchita mphenduzga+ charu cha mitundu iyo yakhalako kuŵa chiharo cha mafuko ghinu,+ kweniso cha mitundu yose iyo nkhayiparanya,+ kwambira ku Yorodani m’paka ku Nyanja Yikuru kumanjiliro gha dazi.
5 Yehova Chiuta winu ndiyo wakaŵachutupuska pamaso pinu,+ wakaŵachimbizgira kutali namwe, ndipo mukapoka charu chawo, nga umo Yehova Chiuta winu wakamulayizgirani.+
6 “Sono muŵe ŵakukhwima mtima kuti musungilire na kuchita vyose ivyo vili kulembeka mu buku la Dango+ la Mozesi, mungapatukangako chara kulazga kumalyero panji kumazere.+
7 Mungasazgikananga chara na mitundu+ iyo yakhalira pakati pinu. Mungazunuranga chara nanga ni mazina gha ŵachiuta ŵawo+ nesi kulapa mwa iwo, ndipo mungaŵateŵeteranga chara panji kuŵasindamira.+
8 Kweni mudemelere kwa Yehova Chiuta winu,+ nga umo mwachitira m’paka muhanya uno.
9 Yehova wachimbizgenge mitundu yikuru na yankhongono panthazi pinu,+ pakuti palije munthu uyo wayimako kwa imwe m’paka muhanya uno.+
10 Munthu yumoza pera wa imwe waskerenge ŵanthu 1,000,+ chifukwa Yehova Chiuta winu wakumulwerani,+ nga umo wakamulayizgirani.+
11 Ntheura nyengo zose muŵenge maso,+ mutemwenge Yehova Chiuta winu.+
12 “Kweni usange mukuwelera na kudemelera ku mitundu iyo yakhalira+ pakati pinu, ndipo mukutolerana nayo nthengwa+ na kwendezgana nayo,
13 manyani nadi kuti Yehova Chiuta winu walutilirenge yayi kumuchimbizgirani mitundu iyi.+ Yiŵenge diŵa na chipingo, ndiposo maluswazu mu mbambo zinu+ na minga mu maso ghinu, m’paka mose mumare mu charu chiwemi ichi, icho Yehova Chiuta winu wamupani.
14 “Sono wonani, ine nili pafupi kufwa, ndipo mukumanya makora na mtima winu wose na umoyo winu wose kuti palije lizgu nanga ndimoza pa malayizgo ghawemi ghose agho Yehova Chiuta winu wakayowoya kwa imwe ilo latondekapo. Ghose ghafiskika kwa imwe. Palije lizgu nanga ndimoza ilo latondekapo.+
15 Kweni nga umo malayizgo ghawemi ghose agho Yehova Chiuta winu wakayowoya kwa imwe ghafiskikira,+ ntheura ndimo Yehova wakhizgirenge pa imwe masoka ghose agho wakalayizga, ndipo wamuparanyaninge mu charu chiwemi ichi, icho Yehova Chiuta winu wamupani.+
16 Usange mwaswa phangano la Yehova Chiuta winu ilo wakamulangurani kuti mulisunge, ndipo usange mukuluta na kukateŵetera ŵachiuta ŵanyake na kuŵasindamira, penepapo ukali wa Yehova ugolerenge pa imwe,+ ndipo mumalenge luŵiro kufumamo mu charu chiwemi icho wamupani.”+
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Joshuwa 23
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn ssw_Latn lua_Latn tum_Latn eng_Latn